
COMUNICAT DE PRESĂ
VIBRATE!FESTIVAL 

Christmas Concert

Salonul Cerchez – Muzeul Național Cotroceni

20 decembrie 2015, ora 18:00
Duminică, 20 decembrie 2015, începând cu ora 18:00, ), trei tineri muzicieni: pianista Diana Ionescu (România), violoncelistul Pau Codina (Spania) și violonistul Vlad Maistorovici (România) vă invită la Vibrate!Festival Christmas Concert.  

Concertul organizat de Asociația pentru Muzică, Artă și Cultură, Asociația Culturală Paul Constantinescu 2009 și Muzeul Național Cotroceni, cu sprijinul Administrației Prezidențiale – Departamentul Cultură, Culte și Centenar și în parteneriat cu Ambasada Regatului Spaniei în România, Institutul Cervantes din București, Kaufland România, Tarom, Floria.ro, Aqua Carpatica, Domeniile Sâmburești, Kitarodia, Aurel Vîrlan Photography și The Cheescake, va avea loc în Salonul Cerchez al Muzeului Național Cotroceni (Bulevardul Geniului nr. 1, Sector 6 – Intrarea din Șoseaua Cotroceni vis-a-vis de Grădina Botanică). În program piese de: Arcangelo CORELLI, Ludwig van BEETHOVEN și Robert SCHUMANN. Participarea la eveniment se face pe bază de invitație. 
Evenimentul aflat sub patronajul Ambasadei Republicii Italiene în România se înscrie în strategia de promovare a celei de-a doua ediții a Festivalului Internațional de Muzică de Cameră și Arte ”Vibrate!festival” – Brașov, care va avea loc în perioada 19 – 26 iunie 2016. 
DIANA IONESCU, pian / co-director vibrate!festival

Câștigătoare a Concursului Enescu
Absolventă a Universității Naționale de Muzică din București și Guildhall School of Music and Drama din Londra, Diana Ionescu este câștigătoarea Marelui Premiu al Concursului Internațional de Pian George Enescu, precum și a premiului de excelență Alexis Weissenberg. A concertat în cadrul unor festivaluri importante precum Verbier Festival, Progetto Martha Argerich-Lugano, Kyoto Music Festival, Festivalul George Enescu și St. Prex Classics Festival și în colaborări cu Belcea Quartet, Cvartetul Transilvan, soprana Teodora Gheorghiu și dirijorul Gabriel Bebeșelea.
PAU CODINA, violoncel

Câștigător al Concursului Jeunesses Musicales Madrid

Pau Codina s-a născut în 1988 la Barcelona, și după ce a absolvit Yehudi Menuhin School în 2006 și Guildhall School of Music and Drama din Londra în 2010, și-a continuat studiile la Chapelle Musicale Reine Elisabeth din Bruxelles. Invitat al multor festivaluri, între care faimoasele Manchester Cello and Chamber Music Festival și Kronberg Cello Festival. Pau a fost distins cu premii la multe concursuri internaționale, ca MBF Guilhermina Suggia, premiul Schlosskonzert al festivalului de violoncel de la Kronberg, premiul III și premiul criticii la concursul Primer Palau din Barcelona, și cel mai recent premiul I și premiul EMCY la concursul Jeunesses Musicales Madrid.
VLAD MAISTOROVICI, vioară / director artistic vibrate!festival

Câștigător al Concursului Enescu. 
Născut în Ploiești în 1985, a fost elev al Liceului de Artă ”Carmen Sylva”. La vârsta de 16 ani obține o bursă la prestigioasa școală de muzică Yehudi Menuhin School din Londra. Își continuă studiile de vioară și compoziție la Royal College of Music Londra și la Conservatorul din Lausanne, unde a obținut diploma de Master Solist. Laureat al concursurilor internaționale, este prezent pe marile scene ale lumii în calitate de violonist și compozitor, în compania unor orchestre prestigioase și în cadrul festivalurilor internaționale din Europa, America de Nord și Sud. Recent, lucrarea sa ”Halo” pentru orchestră a fost lansată pe CD de London Symphony Orchestra.

Mai multe detalii despre festival se pot afla pe site-ul www.vibratefestival.ro și pe pagina de facebook a festivalului: https://www.facebook.com/vibratefestival?ref=hl
---

Organizatori: Asociația pentru Muzică, Artă și Cultură, Asociația Culturală Paul Constantinescu 2009 și Muzeul Național Cotroceni
Cu sprijinul: Administrația Prezidențială – Departamentul Cultură, Culte și Centenar
Cu patronajul: Ambasada Republicii Italiene în România
În parteneriat cu: Ambasada Regatului Spaniei în România, Institutul Cervantes din București, Kaufland România, Tarom, Floria, Aqua Carpatica, Domeniile Sâmburești, Aurel Vîrlan Photography, Kitarodia, și The Cheesecake 
Parteneri Media: România Liberă, Hotnews, Radio România Cultural, Radio România Muzical, Zile și Nopți, Radio Trinitas, Radio Clasic, Radioteleviziunea Transilvania, Blitz Tv, Revista Tango, Ziarul Metropolis, Liternet, B365.ro, Ceașca de Cultură, Lirika, Calendar Evenimente, Agenția de Carte, ArtOut, Artline, PR Wave, 4Arte.ro, Orașul Meu, În Oraș, Catchy, Autentici, Gazeta de Știri, societatesicultura.ro, Enciclopedia Muzicală, Bună Dimineața București, Societatea Muzicală, România Pozitivă, Semne bune, Bună Ziua Brașov, News Brașov, Biz Brașov și Cluj Today.
Birou Presă - Asociația pentru Muzică, Artă și Cultură
tel. +40 723917995; e-mail: birou.presa@musicarte.ro; https://www.facebook.com/asociatia.muzicaartacultura?ref=hl
Asociația pentru Muzică, Artă și Cultură: Str. Grigore Mora nr. 22, Sector 1, București, 
Tel.: 021 3198734/ 0723917995; e-mail: office@musicarte.ro; www.musicarte.ro 

